האן דאק-סו

האן דאק-סו ( נולד ב-18 ביוני 1949) הוא פוליטיקאי, דיפלומט וכלכלן דרום קוריאני, שמכהן כראש ממשלת קוריאה הדרומית מאז מאי 2022.<ref name=":0"></ref> האן נכנס לתפקידו לאחר שכיהן בו בעבר בין השנים 2007 ל-2008, תחת הנשיא רו מו-היון, והוא האדם החמישי בהיסטוריה שכיהן בתפקיד זה פעמיים.<ref name=":0" /> בנוסף לכהונתו כראש ממשלה, האן שימש גם כשגריר דרום קוריאה בארצות הברית מ-2009 עד 2012, ולאחר מכן כיו"ר איגוד הסחר הבינלאומי של קוריאה בין השנים 2012 ל-2015.<ref name="kita"></ref><ref></ref>

== ראשית חייו וחינוך ==
האן דאק-סו נולד בשנת 1949 בעיירה בדרום קוריאה. הוא סיים את לימודיו התיכוניים במקום לידתו ולאחר מכן המשיך ללימודי כלכלה באוניברסיטה הלאומית של סיאול, שם קיבל את תואר הראשון בשנת 1971. הוא עבר ללמוד באוניברסיטת הרווארד בארצות הברית, שם קיבל תואר שני בכלכלה ב-1979 ודוקטורט באותה התחום ב-1984,<ref></ref> מה שהכשיר אותו לכהן במשרות בכירות במגזר הציבורי והבינלאומי של דרום קוריאה.

== קריירה פוליטית מוקדמת ==
האן דאק-סו החל את דרכו המקצועית בשנת 1970 בשירות המס הלאומי של דרום קוריאה, וב-1974 הוא הצטרף למועצה לתכנון כלכלי, גוף ממשלתי שאחראי לפיתוח וליישום מדיניות כלכלית ותוכניות פיתוח ארציות. ב-1982, האן עבר למשרד המסחר, התעשייה והאנרגיה, ובמהלך השנים הועלה בדרגות עד שהפך לסגן שר בין השנים 1997 ל-1998.<ref name="hankyoreh" />

תקופת כהונתו כסגן שר התמקדה במשבר הפיננסי של אסיה ב-1997, משבר שהשפיע קשות על כלכלת קוריאה הדרומית ודרש ניהול מדיניות כלכלית מורכבת ורגישה. לאחר שעזב את תפקיד סגן השר, האן מונה לשר לענייני סחר מ-1998 עד 2000. במסגרת תפקיד זה, הוא ניהל משא ומתן בינלאומי עם ממשלות זרות, ועסק בקידום היחסים הכלכליים והמסחריים של דרום קוריאה ברחבי העולם.

האן הפך לשר האוצר במרץ 2005.<ref name="Nom">[http://english.people.com.cn/200703/09/eng20070309_356007.html "S. Korean president nominates new PM"], Xinhua (People's Daily Online), 9 March 2007.</ref> במהלך תקופת כהונתו התמודד עם אתגרים כלכליים רבים והוביל מדיניות פיסקלית ששמרה על יציבות כלכלית במדינה.<ref name="Nom" /> מאוחר יותר, הוא כיהן לזמן קצר כממלא מקום ראש הממשלה בין ה-14 במרץ 2006 ל-19 באפריל 2006.<ref></ref> הוא התפטר מתפקיד שר האוצר ביולי 2006 והפך ליועץ נשיאותי מיוחד לענייני הסכמי סחר חופשי.<ref name="Nom" />

== ראש הממשלה (2007–2008) ==
ב-9 במרץ 2007, לאחר התפטרותה של האן מיונג-סוק, האן דאק-סו מונה כראש הממשלה של דרום קוריאה על ידי הנשיא רו מו-היון.<ref name="Nom" /><ref name="Approved">[http://english.people.com.cn/200704/02/eng20070402_363071.html "New S.Korean PM nomination approved by National Assembly"], Xinhua (People's Daily Online), 2 April 2007.</ref> מינויו עבר בהצבעה על ידי האספה הלאומית ואושר ב-2 באפריל 2007<ref name="Approved" />.

הוא עזב את התפקיד ב-29 בפברואר 2008, עם כניסת לי מיונג-באק, לנשיאות והוחלף בתפקיד על ידי האן סונג-סו.

=== לאחר כהונתו הראשונה ===
לאחר שסיים את כהונתו כראש הממשלה נבחר ב-2009 על ידי הנשיא לי מיונג-באק לשמש כשגריר דרום קוריאה בארצות הברית. בתפקיד זה, האן מילא תפקיד מרכזי במשא ומתן על הסכם הסחר החופשי בין ארצות הברית וקוריאה (KORUS FTA) ,<ref></ref><ref></ref> שהיה אחד ההסכמים המשמעותיים ביותר בין שתי המדינות, וחיזק את הקשרים הכלכליים והמסחריים ביניהן.<ref name="kita" />

לפני שחזר לתפקיד ראש הממשלה ב-2022, האן דאק-סו כיהן כחבר סגל באוניברסיטת הונגיק ובאוניברסיטת טאנגוק , שם מילא תפקידים שונים בהוראה ובמחקר.

== ראש הממשלה (2022–הווה) ==
באפריל 2022 הנשיא הנבחר יון סוק-יאול הכריז על מינויו לתפקיד ראש הממשלה.

במהלך דיוני האישור שלו האן הצהיר כי ייצוב הכלכלה יהיה בראש סדר העדיפויות שלו, בתקופה בה דרום קוריאה, כמו רבות ממדינות העולם, מתמודדת עם תקופה של אי ודאות כלכלית ופיננסית.<ref name="yonhap"></ref> המפלגה הדמוקרטית ומפלגת הצדק שהחזיקו ברוב המושבים באספה הלאומית החרימו את האישור שלו מה שהציב בפניו אתגרים הפוליטיים לא פשוטים.<ref></ref> עם זאת, הוא אושר בסופו של דבר במאי 2022 והפך לראש הממשלה המבוגר ביותר בתולדות דרום קוריאה, בגיל 72 ו-11 חודשים.<ref name="hankyoreh" /><ref name="yonhap" />

בפברואר 2024, לאחר שהוצגה תוכנית ממשלתית להגברת הקבלה לבתי ספר לרפואה, אלפי רופאים הפסיקו לעבוד במחאה, בטענה שזה יפגע באיכות השירות במערכת הבריאות. המחאה גרמה לעיכובים ניכרים בהליכים הכירורגיים ובטיפול הרפואי. האן הורה על אמצעי חירום כדי להילחם במשבר, כגון שימוש בטלרפואה, ריבוי ניתוחים בבתי החולים הציבוריים ופתיחת מרפאות צבאיות.<ref name=":1"></ref> ב-22 בפברואר, האן הודיע כי התראת הבריאות של דרום קוריאה תועלה ל"חמורה" במהלך פגישת ניהול אסונות.<ref name=":2"></ref><ref name=":3"></ref> כמה ימים לאחר מכן, האן הודיע שדרום קוריאה תשלח רופאים צבאיים ורופאי קהילה כדי להילחם במצב החירום המתמשך.<ref name=":4"></ref>

=== התבוסה בבחירות הכלליות ===
באפריל 2024 מפלגת כוח העם של קוריאה, מפלגתו של הנשיא יון סוק-יאול, נתקלה בתבוסה חמורה בבחירות הכלליות. המפלגה הדמוקרטית שהייתה באופוזיציה זכתה ב-161 מתוך 254 מושבים הזמינים לבחירה, ומפלגת כוח העם סיימה עם רק 90 מושבים. בסך הכל, המפלגה הדמוקרטית והמפלגות השותפות שלה השיגו 175 מושבים מתוך 300 המושבים הזמינים, כאשר מפלגת כוח העם ושותפותיה ספגו תבוסה חמורה עם רק 108 מושבים.<ref name=":5" /> הבוחרים ברובם בחרו לתת אמון למפלגה הדמוקרטית המנסה לשנות את פרספקטיבת הממשלה. התוצאות האלו השפיעו ישירות על המפלגה השולטת והובילו להתפטרות מספר בכירים בממשלה.

המנהיג של מפלגת כוח העם, האן דונג-הון, וגם האן דאק-סו, יחד עם שלושת היועצים הבכירים של הנשיא יון הציעו להתפטר מתפקידיהם בעקבות התבוסה הקשה שחוו המפלגה.<ref name=":5" />

== חיים אישיים ==
האן נשוי לצ'וי אה-יונג ואין לו ילדים.<ref></ref><ref name="hankyoreh"></ref>

== אותות כבוד ==
* 70x70 פיקסלים מקבל מסדר ההצטיינות האזרחית, מדליית מוגונגווה (2013
* 70x70 פיקסלים אות הצטיינות, פס כחול (2012)

==קישורים חיצוניים==

== הערות שוליים ==

קטגוריה:בעלי תואר דוקטור מאוניברסיטת הרווארד
קטגוריה:ציטוט עם תסריט בשפה זרה (קוריאנית)
קטגוריה:ראשי ממשלת קוריאה הדרומית
קטגוריה:פוליטיקאים דרום קוריאנים
קטגוריה:שגרירים בארצות הברית
קטגוריה:ילידי 1949